b'\n_START_ARTICLE_\nStanovanjski stolp\n_START_PARAGRAPH_\nStanovanjski stolp je posebna vrsta kamnite zgradbe, zgrajene v obrambne namene in za bivanje.\n_START_SECTION_\nZgodovina\n_START_PARAGRAPH_\nStanovanjski stolpi so se za\xc4\x8deli pojavljati v srednjem veku, zlasti v gorskih ali obmo\xc4\x8djih z omejenim dostopom, da bi obvladovali in branili strate\xc5\xa1ke to\xc4\x8dke z manj\xc5\xa1imi silami. Hkrati so jih uporabljali tudi kot aristokratske rezidence, okoli katereih je bilo pogosto zgrajeno grajsko obmo\xc4\x8dje.\n_START_SECTION_\nGradnja in razmejitev\n_START_PARAGRAPH_\nIzraz stanovanjski stolp je bil uporabljen v srednjeve\xc5\xa1ki arhitekturi v nasprotju z obrambnim stolpom, da bi zdru\xc5\xbeil obe funkciji. Prehod med stanovanjskim stolpom in utrjeno hi\xc5\xa1o je teko\xc4\x8d. Razpoznavno merilo je preprosto razmerje med vi\xc5\xa1ino in \xc5\xa1irino objekta, vi\xc5\xa1ina stolpa presega njegovo \xc5\xa1irino ali njegov premer. Utrdba je zaradi svoje trdne konstrukcije in njene vi\xc5\xa1ine imela svojo prednost, zato je bila pogosto del gradu. Ker pa je morala izpolniti tudi gospodarjevo stanovanjsko in hkrati reprezentan\xc4\x8dno funkcijo, so pogosto izdelali bolj\xc5\xa1o notranjo opremo, zagotovili ogrevanje in vklju\xc4\x8dili tudi dvorani podoben prostor. Za razliko od nenaseljenih ali le ob\xc4\x8dasno naseljenih, so bili stanovanjski stolpi opremljeni in ustvarjeni kot bivali\xc5\xa1\xc4\x8de. Grad s stanovanjskim stolpom in podrejenimi pritiklinami se je imenoval stolpasti grad. Posebna oblika stolpov, ki so imeli nenaseljeno kamnito klet in bivalni stolp - pogosto iz lesa \xe2\x80\x93 se je imenoval Toppler._NEWLINE_Bergfrid se razlikuje od stanovanjskega stolpa predvsem v tem, da ni bil namenjen za stanovanjsko rabo. Stolp pri bergfridu je imel obi\xc4\x8dajno ni\xc4\x8d ali le nekaj majhnih oken; spodnje okno, \xc4\x8de sploh, je bilo tako majhno, da napadalec ni mogel z lahkoto skozenj. Pogosto je bila stra\xc5\xbearska soba edina ogrevana soba. Vendar pa veliko razli\xc4\x8dnih oblik srednjeevropskih gradov ka\xc5\xbee tudi \xc5\xa1tevilne prehodne faze med obema vrstama gradnje, tako da jasna kategorizacija ni vedno mogo\xc4\x8da. Otto Piper pravi, da je bivalni bergfrid vmesna stopnja med obrambnim stolpom in stanovanjski stolpom, \xc4\x8de je s svojo konstrukcijo omogo\xc4\x8dal stanovanjsko rabo v zgornjih nadstropjih. Zaradi teh razli\xc4\x8dnih konceptov se lahko zgodi, da je en in isti stolp v publikacijah ozna\xc4\x8den kot stanovanjski stolp, drugi pa kot bivalno-obrambni grad._NEWLINE_Za reprezentativne obrambne in stanovanjske stolpe zlasti v Franciji, je pogosto ime donjon. Na Irskem in v Veliki Britaniji so tako imenovani tower house, ki so samostojen stanovanjski stolp. Stolpi gradov, ki so bili uporabljeni tako za stanovanjske in skladi\xc5\xa1\xc4\x8dne prostore ali refektorij (jedilnico), so se v nem\xc5\xa1kem govornem obmo\xc4\x8dju imenovali muthaus.\n_START_SECTION_\nFunkcija in uporaba\n_START_PARAGRAPH_\nV srednjem veku so bili stolpi zgrajeni za bivanje plemenita\xc5\xa1ev in za za\xc5\xa1\xc4\x8dito pred napadi sovra\xc5\xbenika. Kot samostojno stoje\xc4\x8de stavbe bi v mestih lahko slu\xc5\xbeili kot utrjeno prebivali\xc5\xa1\xc4\x8de. V nekaterih italijanskih mestih so bili taki stanovanjski stolpi zgrajeni za bogate me\xc5\xa1\xc4\x8dane. Znani primeri so stolpi v San Gimignano. Ve\xc4\x8dina stanovanjskih stolpov so samostoje\xc4\x8de stavbe ni\xc5\xbejega plemstva. Nekatere stavbe so doslej obnovili v originalnih gradbenih razse\xc5\xbenostih in jih je mogo\xc4\x8de ponovno uporabiti. Tako je v stanovanjskem stolpu Jeruzalem v Trierju danes mati\xc4\x8dni urad, trierska Dreik\xc3\xb6nigenhaus pa spet normalna hi\xc5\xa1a._NEWLINE_V jugovzhodni Evropi so stanovanjski stolpi, kot stavbe v 19. stoletju, slu\xc5\xbeili za za\xc5\xa1\xc4\x8dito pred potepu\xc5\xa1kimi bandami. V severnih albanskih Alpah so stanovanjski stolpi (kulla) slu\xc5\xbeili kot zato\xc4\x8di\xc5\xa1\xc4\x8de za mo\xc5\xa1ke, ki so bili v nevarnosti zaradi krvnega ma\xc5\xa1\xc4\x8devanja med rivalskimi dru\xc5\xbeinami._NEWLINE_V arabskem svetu, predvsem v Jemnu, so pravi stanovanjski stolpi \xc5\xa1e vedno v uporabi._NEWLINE_Vse do danes se stanovanjski stolpi gradijo kot osnovna zgradba posamezne kmetije v pode\xc5\xbeelskih regijah Irana, Afganistana, Turkmenistana, Tibeta in v severni Kitajski._NEWLINE_V 20. stoletju se vodni stolpi, ki so imeli tudi stanovanje, imenujejo stanovanjski vodni stolpi. Danes nekateri tudi neboti\xc4\x8dnike imenujejo stanovanjski stolpi.\n_START_SECTION_\nEvropa\n_START_PARAGRAPH_\nV \xc4\x8dasu visokega srednjega veka so prvi stanovanjski stolpi nastali na Irskem, \xc5\xa0kotskem, Baskiji in Angliji, kasneje tudi v drugih delih zahodne Evrope, \xc5\xbee konec 14. stoletja predvsem v delih Francije in Italije. V italijanskih srednjeve\xc5\xa1kih ob\xc4\x8dinah so stanovanjske stolpe vedno gradili lokalni baroni kot utrjene hi\xc5\xa1e v \xc4\x8dasu notranjih sporov._NEWLINE_\xc5\xa0kotska ima veliko lepih primerov srednjeve\xc5\xa1kih stolpi\xc4\x8dev, vklju\xc4\x8dno grad Crathes, grad Craigievar in grad Fraser. V nestabilnih \xc5\xa1kotskih markah vzdol\xc5\xbe meje med z Anglijo so bili stolpi tipi\xc4\x8dno prebivali\xc5\xa1\xc4\x8de bogatih. V sedemnajstem stoletju na \xc5\xa0kotskem so ti stolpi postali prijetno odmaknjeni za zgornji sloj prebivalstva. Medtem ko so lahko slu\xc5\xbeili obrambi, so bili opremljeni za udobje in dru\xc5\xbeenje. _NEWLINE_Stanovanjske stolpe zelo pogosto najdemo v severni \xc5\xa0paniji, zlasti v Baskiji, nekateri izmed njih segajo v 8. stoletje. Uporabljali so jih predvsem kot plemi\xc5\xa1ka bivali\xc5\xa1\xc4\x8da in so bili sposobni zagotoviti zavetje proti ve\xc4\x8dini sovra\xc5\xbenikov, za\xc4\x8den\xc5\xa1i z Arabci in kasnej\xc5\xa1o Kastiljo in Aragonijo. Zapletene pravne listine, nekaj jih je pripadalo okrajem, so razlog, zakaj jih po navadi najdemo samostojne na nekaterih strate\xc5\xa1kih lokacijah kot so kri\xc5\xbei\xc5\xa1\xc4\x8da, namesto na vi\xc5\xa1ini. V drobnih vojnah med baskovskimi plemi\xc4\x8di od 1379 do 1456, so ve\xc4\x8dino v zgornjih nadstropjih podrli. Nekaj se jih je ohranilo nepo\xc5\xa1kodovanih do dana\xc5\xa1njih dni. Od takrat so jih uporabljali le kot domovanja svojih tradicionalnih plemi\xc5\xa1kih lastnikov (sveti Ignacij Lojolski je bil rojen v eni od njih, \xc5\xa1e vedno stoji) ali spremenili v kme\xc4\x8dke hi\xc5\xa1e._NEWLINE_Zahodno od Baskije, v Kantabriji in Asturiji najdemo podobne stolpi\xc4\x8de. Najdlje na zahod na Iberskem polotoku so v Galiciji._NEWLINE_Na Balkanu je bil zna\xc4\x8dilen tip stanovanjskega stolpa (kula) zgrajen v \xc4\x8dasu Otomanske okupacije, razvili so ga v 17. stoletju tako kristjani kot muslimani v obdobju upadanja otomanske oblasti in negotovosti.  Stanovanjski stolp je slu\xc5\xbeil namenu varovanja raz\xc5\xa1irjene dru\xc5\xbeine. _NEWLINE_V baltskih dr\xc5\xbeavah so v srednjem veku Tevtonski vite\xc5\xa1ki red in drugi kri\xc5\xbearji postavili obrambne stanovanjske stolpe, lokalno znane kot\xc2\xa0\xc2\xbbvazalni grad\xc2\xab, kot sredstvo za izvajanje nadzora nad zasedenimi obmo\xc4\x8dji. Ti stanovanjski stolpi obi\xc4\x8dajno niso bili namenjeni za uporabo v ve\xc4\x8djih voja\xc5\xa1kih akcijah. V ta namen so se kri\xc5\xbearji oprli na \xc5\xa1tevilne ve\xc4\x8dje prave gradove. \xc5\xa0tevilni taki stanovanjski stolpi \xc5\xa1e vedno obstajajo; dobro ohranjeni primeri so Purtse, Vao in grad Kiiu v Estoniji.\n_START_SECTION_\nAzija\n_START_PARAGRAPH_\nJemensko mesto \xc5\xa0ibam sestavlja mno\xc5\xbeica stolpov, ki so najvi\xc5\xa1ji na svetu narejeni iz na soncu su\xc5\xa1ene blatne opeke. Mnoge druge stavbe v regijah Asir in Al-Bahah v Saudovi Arabiji imajo velike kamnite stolpe in hi\xc5\xa1e, ki se imenujejo qasaba._NEWLINE_Tudi v Gruziji na Kavkazu obstajajo \xc5\xa1tevilni primeri stolpov, kjer je \xc5\xbeivela socialna struktura klanov (pre\xc5\xbeiveli so do 19. ali celo 20. stoletja). V dr\xc5\xbeavi, kjer je mo\xc4\x8dna konkurenca nad omejenimi naravnimi viri, je prihajalo do kroni\xc4\x8dnih sporov med sosedi. Ena teorija predlaga, da so se zasebni stolp bolj pojavljali na obmo\xc4\x8djih, kjer je bil osrednji organ \xc5\xa1ibek, kar je privedlo do potrebe po statusnem simbolu, ki obsega zasebno obrambo pred napadi manj pomembnih \xc4\x8dlanov dru\xc5\xbebe._NEWLINE_Podobno je na stotine tibetanskih stanovanjskih stolpov na tako imenovanem Tribal koridorju v zahodnem Se\xc4\x8duanu. Za trdnost je veliko stolpov uporabljajo zvezdast vzorec gradnje zidov, v nasprotju z ozko pravokotno metodo. Vi\xc5\xa1ina lahko presega 60 metrov, najstarej\xc5\xa1i so bili zgrajeni pred pribli\xc5\xbeno 500-1800 let.\n_START_SECTION_\nSeverna Amerika\n_START_PARAGRAPH_\nNajpomembnej\xc5\xa1i v Novem svetu so, upo\xc5\xa1tevaje tudi element propada, v Mesa Verde, ljudstva Anasazov v Koloradu, ZDA.  Na tem mestu vidne strukture, ki se v resnici imenujejo\xc2\xa0\xc2\xbbstanovanjski stolp\xc2\xab, imajo splo\xc5\xa1ne zna\xc4\x8dilnosti podobnih v Veliki Britaniji in na Irskem. Te \xc5\xa1tirinadstropne stavbe so bile izdelane iz ne\xc5\xbegane opeke okoli leta 1350. Precej dobro ohranjene ru\xc5\xa1evine se nahajajo v skalnem previsu. Stolpi anti\xc4\x8dnega ljudstva Pueblo so manj\xc5\xa1ega tlorisa od prej omenjenih in so na splo\xc5\xa1no del kompleksa stanovanjske skupnosti in ne kot izolirane konstrukcije posamezne dru\xc5\xbeine in njihovih slu\xc5\xbeabnikov, kot v Evropi.'